open-index/open-wikipedia-markdown huggingface dataset:
Bulletin de la Société de Linguistique de Paris

A *Société de Linguistique de Paris* (‘Sociedade de lingüística de París’) publica o ***Bulletin de la Société de Linguistique de Paris*** (‘Boletín da sociedade de lingüística de París’). A revista contén dous volumes separados: un que inclúe artigos de todos os ámbitos da lingüística (gramática comparada, tipoloxía lingüística, lingüística diacrónica e sincrónica, lingüística teórica e descritiva, historia da lingüística) e de todas as familias de linguas, sen excepción; O segundo volume dedícase á revisión de libros de recente aparición no campo da investigación lingüística.

Fundouse en 1869.
## Series relacionadas 
* Mémoires de la Société de Linguistique de Paris (lista de publicacións) 
* Collection linguistique de la Société de Linguistique de Paris (lista de publicacións) 
## Véxase tamén 
### Ligazóns externas 
* A revista online
* Páxina da editorial
Joseph Pickford

[miniatura|dereita|Os fillos de Joseph Pickford, pintados por [Joseph Wright (Derby)|Joseph Wright ]]
**Joseph Pickford**, bautizado en 1734 e finado en 1782, foi un arquitecto inglés, un dos principais arquitectos provinciais no reinado de Xurxo III.

## Traxectoria 
miniatura|esquerda|St. Helen's House.
Pickford naceu en Warwickshire, pero trasladouse a Londres en neno cando o seu pai morreu. A formación inicial de Pickford foi realizada a través do escultor Joseph Pickford (o seu tío), no seu establecemento en Hyde Park, Londres. Pickford á vez, tiña oficinas en Londres e Derby. O arquitecto trasladouse a Derby ao redor de 1759, onde foi axente dos arquitectos Foremark Hall. Casou coa filla do axente Wenman Coke.

Pickford traballou extensamente nos condados de Midland da Inglaterra, sobre todo co deseño de casas de campo e cidade no estilo de Palladio. Un número significativo dos seus amigos e clientes eran membros da influente Sociedade Lunar, como o oleiro Josiah Wedgwood, o pintor Joseph Wright de Derby, e os inventores Matthew Boulton e John Whitehurst.

## Principais obras 
miniatura|Etruria Hall.
* St Helen's House, King Street, Derby, Derbyshire (1766-67) de John Gisbert.
* Hams Hall, Coleshill, Warwickshire para CB Adderely (1768, hoxe demolido).
* Etruria Hall, Stoke on Trent, Staffordshire, para Josiah Wedgwood (1768-1770, agora parte dun hotel).
* St Mary's Church, Birmingham, West Midlands (1773-4, hoxe demolida).

## Notas 
## Véxase tamén 
### Ligazóns externas 
* Joseph Pickford Bookplate (en inglés)
Home Rule en Irlanda

A **Home Rule** refírese ao establecemento dun Estatuto que dotase de certa autonomía a Irlanda dentro do Reino Unido, e ao movemento que o sustentaba.

## Historia 
Dende finais do século XIX o Partido Parlamentario Irlandés viña demandando ao goberno británico un maior autogoberno para a illa irlandesa. Con ese obxectivo, o PPI fixo pasar 4 proxectos de autonomía polo Parlamento do Reino Unido. Os dous primeiros, en 1886 e 1893, foron rexeitados. O presentado en 1914 foi aprobado, pero non entrou en vigor polo estalido da primeira guerra mundial. Só a de 1920 logrou aplicarse finalmente, pero só no Ulster, xa que no resto da illa constituíuse o Estado Libre Irlandés.
Sarah McLeod

**Sarah McLeod**, nada o 18 de xullo de 1971 en Putaruru, é unha actriz neozelandesa de cine e televisión. É membro da axencia de actores de Auckland.

## Traxectoria 
O papel máis notorio da súa carreira é o de Rosa Cotón nos filmes de Peter Jackson baseados na triloxía d'O Señor dos Aneis. 
O seu personaxe é o dunha muller hobbit que casa con Samsagaz Gamllí no filme *The Lord of the Rings: The Return of the King*, aínda que tamén fai unha breve aparición no primeiro filme *The Lord of the Rings: The Fellowship of the Ring*. A súa filla na realidade, Maisy, fixo do bebé de Rosie e Sam.

## Filmografía 
* *The Last Tattoo* (1994) 
* *The Conversation* (1995)
* *Forgotten Silver* (1995)
* *Get Real* (1996) 
* *Via Satellite* (1998)
* *A Twist in the Tale* (1999)
* *The Lord of the Rings: The Fellowship of the Ring* (2001) 
* *The Lord of the Rings: The Return of the King* (2003) 
* *Skin & Bone* (2003)

## Véxase tamén 
### Ligazóns externas 
* Entrevista
Kris Humphries

**Kris Nathan Humphries**, nado o 6 de febreiro de 1985 en Minneapolis, Minnesota, é un ex xogador de baloncesto profesional estadounidense  que disputou 13 tempadas na NBA. Con 2,06 metros xogaba na posición de ala-pívot.

## Traxectoria profesional 
Humphries foi elixido na 14ª posición do Draft da NBA de 2004 polos Utah Jazz. Xogou dúas tempadas en Utah, onde acadou 3.6 puntos e 2.7 rebotes por partido, en 11.6 minutos de xogo.

O 8 de xuño de 2006, Humphries foi traspasado xunto con Robert Whaley aos Toronto Raptors a cambio de Rafael Araújo. Na tempada 2006-07, tras un comezo frouxo no cal non recibiu moitos minutos do seu adestrador Sam Mitchell, Humphries demostrou ser un gran reboteador con moita enerxía, e contribuíu a que os Raptors conseguiran o primeiro título da División Atlántico da súa historia. O 28 de marzo de 2007, capturou sete rebotes ofensivos en 27 minutos contra os Miami Heat, ambas marcas as maiores da tempada e da súa carreira. O 13 de abril de 2007, mellorou esas marcas na vitoria dos Raptors contra os Detroit Pistons, con nove rebotes ofensivos, e 18 rebotes totais. Humphries rematou a súa primeira tempada cos Raptors con 3.1 rebotes por partido e cunha porcentaxe de tiros de campo dun 47%, con 3.8 puntos por partido.

O 11 de xaneiro de 2010, os Mavericks traspasaron a Humphries xunto a Shawne Williams aos New Jersey Nets para adquirir de novo a Eduardo Nájera. O 27 de xaneiro de 2010, Humphries anotou 25 puntos, o máximo da súa carreira, contra Los Angeles Clippers.

A tempada 2010-11 foi unha gran tempada para Humphries, ao rematala acadando un dobre-dobre en puntos e rebotes.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Pickford's House Museum

dereita|miniatura|220px|Pickford's House Museum.
'''Pickford's House Museum''', n.º 41 de Friar Gate, Derby, é unha elegante casa de estilo xeorxiano construída polo destacado arquitecto inglés Joseph Pickford en 1770 para a súa propia familia. A planta baixa preséntase como podería ter sido no tempo de Pickford, xuntamente con mostras de vestiario dos séculos XVIII e XIX. Pertence e é xestionado polo Concello de Derby.

A «Casa de Pickford» foi construída coa intención de mostrar o seu traballo e obter novos contactos. Tamén foi a súa residencia. Na parte traseira da propiedade, había o patio do seu construtor, e o acceso era por un camiño á dereita da propiedade.

## Notas 
## Véxase tamén 
### Ligazóns externas 
* Pickford's House Museum - sitio oficial
Antonio Jesús Vázquez Muñoz

**Antonio Jesús Vázquez Muñoz**, nado en Santa Olalla del Cala (Huelva) o 18 de xaneiro de 1980, é un futbolista español. Xoga de centrocampista e o seu equipo actual é o Recreativo de Huelva.

## Traxectoria 
En 1999 iniciouse no CF Extremadura, club no que permaneceu até 2002. Ese ano foi contratado polo CD Tenerife, que estaba acabdo de descender a Segunda División. Fixo o seu debut en Soria, nunha eliminatoria de Copa ante o CD Numancia, en setembro de 2002. Foi un dos xogadores máis utilizados por tódolos adestradores que pasaron polo Tenerife, case sempre sendo titular.

Despois de catro tempadas no Tenerife, en 2006 foi contratado polo Recreativo de Huelva, entón en Primeira División.

O 28 de xuño de 2011 anunciouse a súa contratación polo Deportivo da Coruña.

## Palmarés 
;Deportivo
* Segunda División: 2011–12

## Véxase tamén 
### Ligazóns externas 
* Datos do xogador en bdfutbol.com
* Datos do xogador en futbolme.com
Busto, Ordoeste, A Baña

**Busto** é un lugar da parroquia de Ordoeste no concello coruñés da Baña na comarca da Barcala. Tiña 23 habitantes no ano 2015 segundo datos do INE,, dos cales 12 eran mulleres e 11 eran homes. No ano 2010 tiña 25 habitantes: 14 mulleres e 11 homes.

## Lugares e parroquias 
### Lugares de Ordoeste 
### Parroquias da Baña 
## Notas
Cotobade, Ordoeste, A Baña

**Cotobade** é un lugar da parroquia de Ordoeste no concello coruñés da Baña na comarca da Barcala. Segundo o INE en 2015 tiña 53 habitantes (27 mulleres e 26 homes), os mesmos ca en 2010.

## Lugares e parroquias 
### Lugares de Ordoeste 
### Parroquias da Baña 
## Notas
O Cruceiro, Ordoeste, A Baña

**O Cruceiro** é un lugar da parroquia de Ordoeste no concello coruñés da Baña na comarca da Barcala. Tiña 37 habitantes no ano 2015 segundo datos do INE, , dos cales 20 eran homes e 17 eran mulleres. No 2010 tiña 43 habitantes: 23 homes e 20 mulleres.

## Lugares e parroquias 
### Lugares de Ordoeste 
### Parroquias da Baña 
## Notas
Campelo, A Riba, A Baña

**Campelo** é un lugar da parroquia da Riba no concello coruñés da Baña na comarca da Barcala. Segundo o INE en 2015 tiña dez habitantes (seis homes e 4 catro mulleres), sete máis ca en 2010 (dúas mulleres e un home). Sitúase xunto ao Campelo (Fontecada, Santa Comba).

## Lugares e parroquias 
### Lugares da Riba 
### Parroquias da Baña 
## Notas
A Carballeira, A Riba, A Baña

**A Carballeira** é un lugar da parroquia da Riba no concello coruñés da Baña na comarca da Barcala. Tiña 51 habitantes no ano 2015 segundo datos do INE, , dos cales 26 eran mulleres e 25 eran homes. No 2010 tiña 63 habitantes: 35 mulleres e 28 homes.

## Lugares e parroquias 
### Lugares da Riba 
### Parroquias da Baña 
## Notas
Patxi Salinas

'''Francisco 'Patxi' Salinas Fernández''', nado en Bilbao o 17 de novembro de 1963, é un exfutbolista e adestrador de fútbol español. Xogaba de defensa e desenvolveu toda a súa carreira como futbolista no Athletic de Bilbao e no Celta de Vigo. Dende 2022 adestra o Portugalete.

## Traxectoria 
### Como xogador 
Medrou xunto ó seu irmán o tamén exfutbolista Julio Salinas, no barrio bilbaíno de San Adrián. Desde categorías inferiores xogou como defensa. Tras debutar co Athletic Club en primeira división gañou dúas ligas (1982-83, 1983-84) e unha Copa do Rei (1984). Foi internacional coa Selección Española absoluta en tres ocasións.

#### Clubs 
* Athletic Club (1982 - 1992) (193 partidos - 4 goles)
* Celta de Vigo (1992 - 1998) (239 partidos - 7 goles)

### Como adestrador 
En 2008 adestrou á Unión Deportiva Atlético Gramenet Milán, equipo de 2ª B de España.

En febreiro de 2010 deixou o cargo de Director Deportivo do Club Rápido de Bouzas tras dúas tempadas no cadro galego.

O 23 de xuño de 2011 anunciouse a súa contratación como adestrador do CD Ourense, en substitución de Cándido Gómez. Porén, a crise económica do club levou á dimisión de Patxi Salinas en decembro dese mesmo ano.

En novembro de 2012 converteuse no sucesor de Martin Gregory á fronte do Melita F.C., penúltimo clasificado do campionato maltés.

En xuño de 2013, chegou á Unió Esportiva Sant Andreu como adestrador do primeiro equipo, do que se desvinculou sete meses despois.

Na tempada 2016/17, foi o adestrador do Rápido de Bouzas, co que quedou subcampión da Terceira División Galega e co que conseguiu o primeiro ascenso na historia do club á Segunda División B.

Para a tempada 2017/18 fichou polo Burgos CF. O 5 de febreiro de 2018, o club emitiu un comunicado informando da rescisión do contrato do técnico vasco.

O 23 de maio firmou como adestrador do CD Badajoz da 2ª B, aínda que foi despedido o 23 de outubro do mesmo ano, polos malos resultados do equipo.

## Palmarés 
### Como futbolista 
* 2 Ligas Españolas (Athletic Club, tempadas 82/83 e (83/84).
* 1 Copa do Rei (Athletic Club, tempada 83/84).
* 1 Supercopa de España (Athletic Club, 1984).
* 1 Eurocopa Sub-21 en 1986.

### Como adestrador 
* 1 Ascenso a Segunda División B (Rápido de Bouzas,  tempada 2016/17).

## Notas 
## Véxase tamén 
### Ligazóns externas 
* Datos do xogador en bdfutbol.com
Peter McKenzie

**Peter McKenzie** é un actor de cine neozelandés.

## Traxectoria 
É máis coñecido polo seu papel como Elendil no filme de Peter Jackson, *The Lord of the Rings: The Fellowship of the Ring*. Tamén apareceu noutro filme de Jackson, *King Kong* no ano 2005.

O seu fillo, Bret, é membro do dúo cómico "Flight of the Conchords", e tamén aparece como un elfo sen nome (popularmente coñecido como "Figwit") no filme *The Lord of the Rings: The Fellowship of the Ring* e en *The Lord of the Rings: The Return of the King*.

McKenzie tamén é propietario e adestrador de cabalos de carreiras; incluíndo "Sculptor", cabalo que gañou o "Saab Quality at Flemington" no 2007 e clasificado para correr na Copa de Melbourne do mesmo ano.

## Filmografía 
## Véxase tamén 
### Ligazóns externas 
* TheOneRing.net Biografía
Cameron Rhodes

**Cameron Rhodes**, nado o 1 de agosto de 1967, é un actor neozelandés de cine e televisión, coñecido polos seus papeis en filmes como *The Lord of the Rings: The Fellowship of the Ring* e na serie de televisión *Xena: Warrior Princess*. Tamén é importante o seu traballo no teatro, participando en preto de 60 obras en Nova Zelandia, entre as que destaca facendo de Cyrano en "Cyrano De Bergerac".

## Filmografía 
### Cine 
* *Absent Without Leave* - Ted
* *Bread & Roses* - Amigo pacifista #2
* *The Lord of the Rings: The Fellowship of the Ring* - Granxeiro Maggot
* *The Chronicles of Narnia: The Lion, the Witch and the Wardrobe* - Grifón (voz)
* *The Devil Dared Me To* - Butler
* *Jinxed Sister* - Pai
* *Second Hand Wedding* - Home rubio

### Televisión 
* *Xena: Warrior Princess* - Deiphobus, Eldon
* *A Twist in the Tale* - Rick Irving
* *Dark Knight* - Prince John
* *Revelations – The Initial Journey* - Jimmy
* *Power Rangers: Dino Thunder* - Marty o Mackerel
* *Power Rangers: Mystic Force* - Dr. Tristian

## Dobraxe de voz 
* *Power Rangers: Dino Thunder* - Mad Mackerel (voz)
* *Power Rangers: S.P.D.* - Profesor Mooney (voz)
* *Power Rangers: Mystic Force* - Matoombo (voz)
* *Power Rangers: Jungle Fury* - Carnisoar (voz)

## Véxase tamén
Anna Politkovskaya

miniatura|Tumba de Politkovskaya en Moscova.

**Anna Stepanovna Politkovskaya**, nada en Nova York o 30 de agosto de 1958 e asasinada en Moscova o 7 de outubro de 2006, foi unha xornalista rusa e activista polos dereitos humanos recoñecida pola súa oposición ao conflito checheno e ao presidente ruso Vladimir Putin.

Acadou sona facendo reportaxes sobre Chechenia, onde moitos xornalistas e traballadores humanitarios foran secuestrados ou asasinados. Foi arrestada e suxeita a unha simulación de execución por parte das forzas militares rusas. Ademais, foi envelenada en camiño a Beslán, mais sobreviviu e continuou informando. Escribiu varios libros tanto sobre as guerras de Chechenia como sobre a Rusia de Putin e recibiu numerosos premios internacionais polo seu traballo. Morreu tiroteada no ascensor do edificio do seu apartamento en Moscova o 7 de outubro de 2006.

## Véxase tamén 
### Ligazóns externas 
* Biografía de Politkovskaya
Jan Veselý

**Jan Veselý**, nado o 24 de abril de 1990 en Ostrava, Moravia-Silesia, é un xogador checo de baloncesto profesional que xoga no FC Barcelona da Liga ACB.

## Traxectoria 
### Europa 
Veselý comezou xogando nas categorías inferiores do Příbor e do BK Snakes Ostrava na República Checa. Fichou polo Geoplin Slovan en 2007. En 2008, foise ao Partizan de Belgrado, onde gañou nove trofeos, e chegou á Final Four da Euroliga na tempada 2009-10. En 2010, déronlle o galardón da FIBA ao mellor xogador xove do ano en Europa.

### NBA 
Veselý foi elixido na 6ª posición do Draft da NBA de 2011 polos Washington Wizards. O 9 de abril de 2012, conseguiu o primeiro dobre-dobre da súa carreira, rematando o partido con 11 puntos e 11 rebotes na vitoria contra os Charlotte Bobcats. Na súa primeira tempada na NBA, Veselý acadou 4.7 puntos e 4.4 rebotes en 18.9 minutos por partido.

O 20 de febreiro de 2014, Veselý foi traspasado ós Denver Nuggets nun traspaso entre tres equipos.

### Volta a Europa 
O 5 de agosto de 2014, Veselý asinou un contrato de dous anos co Fenerbahçe Ülker, club onde finalmente permanece até 2022. Co club turco consegue ser campión da Euroliga en 2019 e MVP da competición en 2017. En 2022 asina polo FC Barcelona da Liga ACB.

## Notas 
## Véxase tamén 
### Ligazóns externas 
* Perfil en NBA.com
Bismack Biyombo

**Bismack Biyombo Sumba**, nado o 28 de agosto de 1992 en Lubumbashi, República Democrática do Congo, é un xogador congolés de baloncesto profesional.

## Traxectoria profesional 
### España 
Biyombo fixo o seu debut profesional na Liga ACB co Fuenlabrada contra o DKV Joventut o 9 de xaneiro de 2011, con 5 puntos e 7 rebotes en só 13 minutos de xogo.

### NBA 
O 23 de xuño de 2011, Biyombo foi elixido na 7ª posición do Draft da NBA de 2011 polos Sacramento Kings, pero os seus dereitos foron traspasados pouco despois aos Charlotte Bobcats. O 19 de decembro de 2011, asinou o seu contrato de rookie cos Bobcats.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Kemba Walker

**Kemba Hudley Walker**, nado o 8 de maio de 1990 en Bronx, Nova York, é un ex xogador estadounidense de baloncesto profesional.

## Traxectoria profesional 
O 23 de xuño de 2011, Walker foi elixido na 9ª posición do Draft da NBA de 2011 polos Charlotte Bobcats. O 11 de decembro de 2011, asinou o seu contrato coma rookie cos Bobcats, e coa lesión do base D.J. Augustin, converteuse no seu base titular. O 28 de xaneiro de 2012, conseguiu a súa primeira tripla-dobre, con 20 puntos, 11 asistencias e 10 rebotes, uníndose a Boris Diaw e a Stephen Jackson coma os únicos en conseguir un na historia dos Bobcats. Walker participou no Rising Stars Challenge de 2012 durante o All-Star Weekend da NBA.

O 6 de xullo de 2019, Walker asinou cos Boston Celtics. O 18 de xuño de 2021, Walker foi traspasado xunto a unha elección da primeira rolda do Draft de 2021 e outra da segunda rolda de 2025 ós Oklahoma City Thunder, a cambio de Al Horford, Moses Brown e unha elección da segunda rolda do Draft de 2023. Walker foi cortado polos Thunder o 6 de agosto de 2021.

O 18 de xuño de 2021, Walker foi traspasado ós Oklahoma City Thunder xunto a unha elección da primeira rolda do Draft de 2021 e unha elección da segunda rolda do Draft de 2025, a cambio de Al Horford, Moses Brown e unha elección da segunda rolda do Draft de 2023. O 6 de agosto de 2021, Walker foi cortado polos Thunder, e cinco días máis tarde asinou cos New York Knicks.

O 6 de xullo de 2022, Walker foi traspasado xunto a Jalen Duren ós Detroit Pistons a cambio de catro futuras eleccións da primeira rolda do Draft. O 17 de outubro de 2022, foi cortado polos Pistons sen chegar a debutar en partido oficial.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Mark Ferguson

**Mark Ferguson**, nado en Sidney o 28 de febreiro de 1961, é un actor e presentador de televisión australiano residente dende hai tempo en Nova Zelandia.

## Filmografía 
* *Sons and Daughters* (1982) (Serie de televisión) – Paul Sheppard
* *A Country Practice* (1982) (Serie de televisión) – Phil Shepherd
* *The Far Country* (1986) (TV) – Harry Peters
* *Gloss* (1987) (Serie de televisión)
* *The Rainbow Warrior* (1992) – Det. Neil Morris
* *The Further Adevntures Of Black Beauty – (1992) (TV Series) Masters
* *Shortland Street* (1992–1995) (Serie de televisión) – Darryl Neilson
* *Marlin Bay* (1992) (Serie de televisión) – Gene Toomey
* *Hercules in the Underworld* (1994) – Hades
* *Hercules: The Legendary Journeys* "Hercules and the Circle of Fire" (1994) (TV) – Prometeo
* *High Tide* (1994) (Serie de televisión) – Robert E. Harper
* *Hercules: The Legendary Journeys* – As Darkness Falls (1994) (TV Episodio) – Craesus the Centaur
* *Xena: Warrior Princess* – Hooves and Harlots (1995) (TV Episodio – Krykus
* *Melody Rules* (1995) (Sitcom) – Aaron
* *Xena: Warrior Princess* – Orphan of War (1996) (TV Episodio) – Dagnine
* *Xena: Warrior Princess* – Remember Nothing (1996) (TV Episodio) – Krykus
* *Every Woman's Dream* (1996) (TV filme) – Bank Officer
* *Xena: Warrior Princess* – The Xena Scrolls (1996) (TV Episodio) – John Smythe
* *Shortland Street* (1998) (Serie de televisión) – Damian Neilson
* *Xena: Warrior Princess* – Past Imperfect (1999) (TV Episodio) – Dagnine
* *Above the Law* – Happy Families (2000; episodio de serie) – Andie
* *Big Brother Australia* (2001) – El mesmo
* *The Mole* (serie de televisión) (2001) – El mesmo
* *Big Brother Australia 2002* (2001) – El mesmo
* *Spin Doctors* (2001–2003) (serie de televisión) – Andrew Couch
* *The Lord of the Rings: The Fellowship of the Ring* (2001) – Gil-galad
* *Spooked* (2004) – Bill Roberts
* *Living the Dream* (2004) (serie de televisión) – The Smarmy Host
* *Power Rangers: Mystic Force* – (2006) (voz) – Gekkor
* *Power Rangers: Operation Overdrive'' – (2007) (voz) – Moltor

## Véxase tamén 
### Ligazóns externas 
* Mark Ferguson Fan Website
Brandon Knight

**Brandon Emmanuel Knight**, nado o 2 de decembro de 1991 en Fort Lauderdale, Florida, é un xogador estadounidense de baloncesto profesional.

## Traxectoria 
Knight foi elixido na 8ª posición do Draft da NBA de 2011 polos Detroit Pistons. O 9 de decembro de 2011, asinou o seu contrato polos Pistons.

O 31 de xullo de 2013, Knight foi traspasado xunto a Khris Middleton e Viacheslav Kravtsov ós Milwaukee Bucks, a cambio de Brandon Jennings.

O 19 de febreiro de 2015, foi traspasado xunto a Kendall Marshall ós Phoenix Suns, nun traspaso entre os Bucks, os Suns e os Philadelphia 76ers. Dous días despois fixo o seu debut cos Suns, acadando 13 puntos e 5 asistencias na derrota contra os Chicago Bulls por 112-107.

O 31 de agosto de 2018, Knight foi traspasado xunto a Marquese Chriss ós Houston Rockets a cambio de Ryan Anderson e De'Anthony Melton.

O 7 de febreiro de 2019, Knight foi traspasado xunto a Marquese Chriss e dúas futuras eleccións do Draft ós Cleveland Cavaliers, nun traspaso entre tres equipos que tamén mandou a Iman Shumpert, Nik Stauskas, Wade Baldwin IV e unha elección da segunda rolda do Draft de 2021 ós Houston Rockets, e a Alec Burks e unha elección da segunda rolda do Draft de 2020 ós Sacramento Kings.

O 6 de febreiro de 2020, Knight foi traspasado xunto a John Henson e unha elección da segunda rolda do Draft de 2023 ós Detroit Pistons, a cambio de Andre Drummond.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Sporting Villanueva Promesas

O **Sporting Villanueva Promesas** é un club de fútbol español de Villanueva del Fresno, na provincia de Badaxoz. Foi fundado en 1993 e nesta tempada non participa na competición.

## Uniforme 
* **Uniforme titular**: Camiseta branca con raias verdes, pantalón e medias brancas. 
* **Uniforme alternativo**: Camiseta branca con raias vermellas, pantalón e medias brancas.

## Tempada a tempada 
|}
----
* **1** tempada en Segunda División B
* **8** tempadas en Terceira División

## Estadio 
O Sporting Villanueva xoga os seus partidos no **Estadio Municipal de Villanueva del Fresno**, con capacidade para 3.000 espectadores.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 1
* **Tempadas en 3ª**: 8
* **Mellor posto na liga**: 2º (Terceira División Española tempada 2010-11)

## Palmarés 
* Subcampión da Terceira División Española (1): 2010-11

## Véxase tamén 
### Ligazóns externas 
* Sitio web oficial
* Web do Sporting Villanueva en Futbolme.com
Terrassa Futbol Club

O **Terrassa Futbol Club** é un club de fútbol catalán, da cidade de Terrassa, na provincia de Barcelona. Fundouse en 1906 e xoga actualmente na Terceira División de España.

## Historia 
En 1902 xogouse o primeiro partido de fútbol en Terrassa, por estudantes da Escola Industrial. En 1906 un grupo destes rapaces crea o **Young’s Club** nos terreos de En Belil. Dous anos máis tarde pasa a chamarse **Terrassa Foot-Ball Club** e en 1911 pasa a ser **Terrassa Futbol Club**. Despois da Guerra Civil e ata 1969 o club tivo a denominación de **CD Terrassa**.

En 2009 o Terrassa FC entrou en proceso de liquidación; o 29 de xuño outorgáronse os dereitos federativos a TFC Sports SL, que pasou a xestionar o club coa condición de que ao cabo duns meses a natureza xurídica do club cambiase a club social ou sociedade anónima deportiva. No ano 2010 creouse a empresa **Terrassa Olímpica 2010 SAD**, que adquiriu os dereitos federativos da anterior sociedade anónima deportiva para garantir a continuidade do proxecto.

## Uniforme 
* Uniforme titular: camiseta vermella con branco nas mangas, pantalón vermello e medias brancas. 
* Uniforme alternativo: camiseta branca con vermello nas mangas, pantalón branco e medias negras.

## Estadio 
O Terrassa xoga no **Olímpic de Terrassa**, con capacidade para 11.500 espectadores. O estadio foi estreado en 1960 cun partido entre o Terrassa FC e o Sevilla FC que acabou cun resultado de 2-4.

## Datos do club 
* Tempadas en 1ª: 0
* Tempadas en 2ª: 15
* Tempadas en 2ªB: 18
* Tempadas en 3ª: 36 (Incluída a 2012/13)
* Mellor posto na liga: 5º (2ª división, tempada 1942-43)

## Xogadores destacados 
## Palmarés 
### Torneos rexionais 
* Copa de Cataluña (4): 1925, 1936, 2002, 2003
* Campionatos de Cataluña de Segunda Categoría (2): 1915-16, 1923-24

### Torneos nacionais 
* Subcampión da Segunda División B Española (1): 1997-98
* Terceira División Española (4): 1953-54, 1961-62, 1969-70, 1974-75
* Subcampión da Terceira División Española (5): 1950-51, 1967-68, 1968-69, 1971-72, 1993-94

## Véxase tamén 
### Ligazóns externas 
* Sitio web oficial 
* Web do Terrassa en Futbolme.com
Deportivo Aragón

O **Deportivo Aragón**, é un club de fútbol español, da cidade de Zaragoza, primeiro equipo filial do Real Zaragoza. Fundouse en 1958 e xoga actualmente na Terceira división.

O seu maior éxito foi ascender á Segunda división española no ano 1985, onde se mantivo unha única tempada.

## Uniforme 
* **Uniforme titular**: Camiseta branca con raias azuis, pantalón azul e medias brancas. 
* **Uniforme alternativo**: Camiseta amarela con raias negras, pantalón negro e medias negras. 
* **Terceiro uniforme**: Camiseta granate, pantalón azul e medias brancas.

## Estadio 
Cidade Deportiva do Real Zaragoza, con capacidade para 2.500 espectadores.

## Datos do club 
* **Posto histórico de filiais**: 12º.
* **Tempadas en 2ª**: 1.
* **Tempadas en 2ªB**: 24
* **Tempadas en 3ª**: 27.
* **Debut en Segunda**: 1985-86.
* **Mellor posto na liga**: 18º (2ª división, tempada 1985-86).

## Palmarés 
*Subcampión da Segunda División B Española (3): 1984-85, 1987-88, 1999-00.
***Terceira División Española (3)**: 1982-83, 1995-96, 2006-07.
*Subcampión da Terceira División Española (6): 1966-67, 1967-68, 1977-78, 1993-94, 2008-09, 2010-11.

## Véxase tamén 
### Ligazóns externas 
* Sitio web oficial 
* Web do Real Zaragoza B en Futbolme.com
Club Deportivo Aurrerá de Vitoria

O **Club Deportivo Aurrerá de Vitoria**  (en éuscaro: *Gasteizko Aurrera*) é un club de fútbol español da cidade de Vitoria, en Áraba, País Vasco. Foi fundado en 1935. A súa mellor época foi a década dos anos 1990, cando ascendeu desde a Rexional Preferente de Áraba ata a Segunda División B.

Actualmente milita na Rexional Preferente de Áraba.

## Uniforme 
***Uniforme titular**: Camiseta vermella, pantalón azul e medias vermellas e azuis.

## Estadio 
O Aurrerá xoga os seus partidos no **Estadio Olaranbe**, con capacidade para 500 espectadores.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 8
* **Tempadas en 3ª**: 9
* **Mellor posto na liga**: 1º (Segunda división B española tempada 1996/97)

## Palmarés 
***Segunda División B Española (1)**: 1996-97
***Terceira División Española (1)**: 1994-95
*Subcampión da Terceira División Española (1): 1993-94

## Véxase tamén 
### Ligazóns externas 
*Web do Aurrerá de Vitoria en Futbolme.com
Florín

A palabra **florín** pode ter varios significados. Ten a súa orixe no florín florentino, denominado ''fiorino d'oro* en italiano, importante moeda en toda Europa nas Idades Media e Moderna, que deu nome a outras varias moedas:

## Moedas modernas 
* Florín das Antillas Neerlandesas, moeda oficial das Antillas Neerlandesas.
* Florín arubeño ou **florín de Aruba**, moeda oficial de Aruba.
* Florín húngaro, moeda oficial de Hungría desde 1946.

## Moedas históricas 
* Florín florentino, moeda da antiga República de Florencia.
* Florín aragonés, moeda de ouro cuñada pola Coroa de Aragón durante a Idade Media, imitando os floríns de Florencia.
* Florín neerlandés, moeda oficial dos Países Baixos desde o século XV até a súa substitución polo euro en 2002.
* Florín austro-húngaro (gulden austro-húngaro), usada desde 1794 a 1892.
* Florín (moeda australiana), usada desde 1910 a 1966.
* Florín (moeda inglesa), rara moeda de ouro equivalente a seis xilins, usada só en 1344, chamada tamén "*double-leopard*" (leopardo dobre).
* Florín (moeda irlandesa), moeda de dous xilins acuñada desde 1928 a 1968.
* Florín (moeda neozelandesa), acuñada desde 1933 a 1965.
* Gulden do sur de Alemaña, usada desde 1754 a 1873 por varios estados xermáns.
* Florín (moeda británica), moeda acuñada desde 1849 a 1970 que contiña as inscricións *one florin* ("un florín"), *two shillings* ("dous xilins") ou ámbalas dúas denominacións.
* Florín de África Oriental, usada nas colonias e protectorados británicos do leste de África desde 1920 a 1921.
* Florín Lombardo-Véneto, usada no estado anterior á unificación italiana do Lombardo-Véneto desde 1862 a 1866.
* Florín dos Estados Unidos de Bélxica, usada en 1790, foi chamada coloquialmente "*Lion d'Argent*" (*león de prata'').
Club Deportivo Olímpic de Xàtiva

O **Club Deportivo Olímpic de Xàtiva** (en valenciano: *Club Esportiu Olímpic de Xàtiva*) é un club de fútbol español da cidade de Xàtiva, na provincia de Valencia. Foi fundado en 1932 e actualmente xoga na Terceira División Española, categoría á que descendeu en 2016 desde a Segunda División B.

## Historia 
Desde 1943, na que disputou a súa primeira tempada en Terceira División, foron tres longas etapas de presenza nesta categoría: 1945/46 a 1950/51, 1956/57 a 1967/68 e desde a tempada 1971/72 ata 1976/77, ano no que conseguen o ascenso á recien creada Segunda División B. Só durou dous anos nesta categoría, debido á desastrosa tempada de 1978/79 cun lamentable vixésimo posto.

Non volveron disputar a categoría de bronce ata a campaña 1987/88, xa que o ano anterior cultivaron unha gran tempada quedando campións de Terceira División no seu grupo. Tras catro anos en Segunda B, viñeron dous anos fatídicos nos que se deron dous descensos consecutivos. Tras disputar a Rexional Preferente dous anos, o equipo volveu á Terceira División para a tempada 1994/95, disputando 6 tempadas nela. Na 1999/00 produciuse o enésimo descenso a Preferente.

A volta á Terceira División conseguiuse ao final da tempada 2006/07, na que un segundo posto que lle deron a clasificación aos play-offs, e a superación das dúas eliminatorias desta, supuxo a volta do equipo á categoría que máis disputou ao longo da súa historia. Só duraría unha tempada en Terceira, e tras un ano en Rexional volveu ascender.

Na tempada 2010/11, logo de acabar en segunda posición o campionato, ascendeu a Segunda B logo de 20 anos tras gañar a Atlético Malagueño, CD Anguiano e CD Izarra nos play-offs.

Na tempada 2015/16, logo de cinco tempadas consecutivas na categoría bronce do fútbol español, descendeu a Terceira División tras ser derrotado nos play-offs de permanencia pola Sociedad Deportiva Leioa cun resultado global de 5-2 en contra.

## Uniforme 
* **Uniforme titular**: Camiseta branca, pantalón branco e medias brancas. 
* **Uniforme alternativo**: Camiseta vermella, pantalón vermello e medias vermellas.

## Estadio 
O seu estadio é Campo de Fútbol **La Murta**, con capacidade para 9.000 persoas e cunhas dimensións de 103m x 63m. Desde 1920, foi o único campo de fútbol que tivo o Olímpic. Sufriu unha gran remodelación en 1960, no ano 2002 engadiuse o marcador electrónico, e en 2005 os asentos foron de plástico. O partido inaugural foi fronte ao Sporting de Xixón.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 8 (Incluída a 2012/13)
* **Tempadas en 3ª**: 41
* **Mellor posto na liga**: 4º (Segunda división B española tempada 1987-88)

## Xogadores destacados 
*  Edwin Congo (2008~2009)
*   Natanael Borengue (1998–1999)
*   Alberto Edjogo (2008~2009)

## Palmarés 
* **Terceira División Española (4)**: 1958-59, 1959-60, 1960-61, 1986-87
* Subcampión da Terceira División Española (2): 1940-41, 2010-11

## Véxase tamén 
### Ligazóns externas 
* Sitio web oficial 
* Web do Olímpic de Xàtiva en Futbolme.com
Club Atlético Marbella

O **Club Atlético Marbella** foi un club de fútbol andaluz da cidade de Marbella, na provincia de Málaga. Foi fundado en 1947, chegou a ser o filial do extinto CD Málaga e desapareceu en 1997.

O **Club Atlético Marbella** naceu en 1947. A finais dos anos 1960, convértese en filial do extinto Club Deportivo Málaga.

Na tempada 92-93 debutou na Segunda División. Tras descender á Segunda B na tempada 1996-97 e acabar en última posición o que supuña o descenso á Terceira División, desapareceu por problemas económicos.

No mesmo ano (1997) fundouse a actual Unión Deportiva Marbella a cal ocupou a licenza que naquel entón utilizaba o Marbersula en Rexional Preferente e así aforrarse o ter que empezar de cero na entón Segunda Rexional Andaluza.

## Uniforme 
* **Uniforme titular**: Camiseta branca, pantalón branco e medias azuis. 
* **Uniforme alternativo**: Camiseta azul, pantalón azul e medias brancas.

## Estadio 
O CA Marbella xogaba no Estadio Municipal de Marbella, con capacidade para 9.000 espectadores.

## Datos do club 
* **Tempadas en 1ª**: 0
* **Tempadas en 2ª**: 4
* **Tempadas en 2ªB**: 6
* **Tempadas en 3ª**: 18
* **Mellor posto na liga**: 7º (Segunda división española tempada 92-93)
* **Peor posto na liga**: 20º (Segunda división española tempada 95-96)

## Palmarés 
* **Segunda División B Española (1)**: 1991-92
* **Terceira División Española (1)**: 1990-91
* Subcampión da Terceira División Española (6): 1965-66, 1974-75, 1982-83, 1983-84, 1985-86, 1986-87

## Véxase tamén 
* Unión Deportiva Marbella
Motril Club de Fútbol

O **Motril Club de Fútbol** foi un club de fútbol andaluz da cidade de Motril, na provincia de Granada. Foi fundado en 1984 e desapareceu por problemas económicos en agosto de 2012.

## Uniforme 
* **Uniforme titular**: Camiseta a raias verticais azuis e brancas, pantalón azul, medias azuis. 
* **Uniforme alternativo**: Camiseta vermella, pantalón vermello, medias vermellas. 

## Estadio 
O estadio ten unha capacidade para 4.500 espectadores e recibe o nome de **Escribano Castilla** en honra dun alcalde da cidade. Nos anos 1990 pasou a chamarse *Estadio Municipal de Motril*, aínda que finalmente o consistorio decidiu que volvese ter o seu nome anterior. 

Foi remodelado con motivo dun ascenso do Motril CF á Segunda División B. A inauguración tras as obras realizouse cun encontro amigable fronte ao Real Madrid. 

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 6
* **Tempadas en 3ª**: 16
* **Mellor posto na liga**: 1º (Segunda división B española tempada 2001-02)

### Historial na liga 

## Xogadores destacados 
## Palmarés 
* **Segunda División B Española (1)**: 2001-02
* **Terceira División Española (1)**: 1996-97
* Subcampión da Terceira División Española (2): 2003-04, 2009-10
* **Rexional Preferente de Andalucía (2)**: 1987-88, 1994-95

### Torneos amigables 
* **Trofeo Ciudad de Motril (13)**

## Véxase tamén 
### Ligazóns externas 
* Sitio web oficial 
* Web do Motril en Futbolme.com
Gimnástica Segoviana Club de Fútbol

A **Gimnástica Segoviana Club de Fútbol** é un club de fútbol español da cidade de Segovia, en Castela e León. Foi fundado en 1928 e actualmente xoga na Primeira División RFEF.

Ata o 7 de abril de 2006 denominouse *Sociedad Deportiva Gimnástica Segoviana*, pero un Decreto da Xunta de Castela e León obrigou á Asemblea a cambiar a denominación orixinaria do club.

## Uniforme 
* **Uniforme titular**: Camiseta azul-semente, pantalón azul e medias azuis. 
* **Uniforme alternativo**: Camiseta celeste, pantalón branco e medias brancas. 
* **Terceiro uniforme**: Camiseta branca, pantalón branco e medias brancas.

## Estadio 
A Gimnástica Segoviana xoga os seus encontros como local no Estadio Municipal de La Albuera. Foi inaugurado o 27 de xuño de 1977, e orixinalmente a súa superficie era de terra, sendo substituída por céspede en 1982. O club xoga os seus encontros en La Albuera desde a tempada 1978/1979. Anteriores estadios do equipo son *La Dehesa* (ata o 28 de xuño de 1932), *Chamberí* (ata o 23 de abril de 1944) e *Peñascal* (ata o 27 de xuño de 1977).

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 2
* **Tempadas en 3ª**: 46
* **Mellor posto na liga**: 19º (Segunda división B española tempada 1999-00)

## Palmarés 
* **Terceira División Española (2)**: 2003-04, 2005-06
* Subcampión da Terceira División Española (5): 1997-98, 1998-99, 2001-02, 2006-07, 2007-08

## Véxase tamén 
### Ligazóns externas 
* Sitio web oficial
* Web da Gimnástica Segoviana en Futbolme.com
* Información sobre a Gimnástica Segoviana
Destino de cabaleiro

***Destino de cabaleiro*** (en ) é un filme estadounidense de aventuras dirixido, producido e escrito por Brian Helgeland. Está protagonizado por Heath Ledger, Shannyn Sossamon, Mark Addy, Alan Tudyk, Rufus Sewell, Paul Bettany, e James Purefoy. Estreouse en galego na TVG o 23 de decembro de 2009.

## Sinopse 
Idade Media, século XIV. William é un xove plebeo extraordinariamente dotado para as xustas e os torneos de cabaleiros. Trala repentina morte do seu señor Sir Ector, en compaña dos seus amigos e escudeiros Roland e Wat, lánzase á aventura e faise pasar por un nobre cabaleiro. Durante as súas viaxes coñecerá a Chaucer, un escritor que creará para el unha árbore xenealóxica que xustifique o título nobiliario do que se apropiou.

## Personaxes 
* Heath Ledger como William Thatcher
* Rufus Sewell como Conde Adhemar
* Shannyn Sossamon como Jocelyn
* Bérénice Bejo como Christiana
* Paul Bettany como Geoffrey Chaucer
* Laura Fraser como Kate
* Mark Addy como Roland
* Alan Tudyk como Wat
* James Purefoy como Sir Thomas Colville
* Leagh Conwell como William Thatcher de pequeno
* Christopher Cazenove como John Thatcher
* Steven O'Donnell como Simon the Summoner
* Nick Brimble como Sir Ector
* Roger Ashton-Griffiths como Vello bispo
* David Schneider como Vendedor de reliquias
* Alice Connor como Lone Girl
* Berwick Kaler como Man in Stocks

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Quinase

[miniatura|280px|Mecanismos de activación e inactivación da PKA. A PKA está en forma de [tetrámero inactivo cando hai pouco AMPc, pero cando hai moito está en forma de monómero activo, e pode catalizar a transferencia dun fosfato desde o ATP a un substrato.]]
As **quinases** ou cinases (chamadas en inglés *kinases*)  son un tipo de encimas que transfiren grupos fosfato desde o ATP a un substrato específico ou diana. O proceso chámase fosforilación. A diana pode activarse ou inactivarse por medio da fosforilación, polo que as quinases están implicadas nos mecanismos de regulación e sinalización celular. Todas as quinases necesitan un ión metálico divalente como o Mg2+ ou o Mn2+ para transferir o grupo fosfato. Un exemplo de **quinase** é a PKA (proteína quinase A), é dicir, a quinase dependente de AMP cíclico.

Segundo a nomenclatura oficial as quinases son **ATP(x)fosfotransferases**, onde (x)= molécula á que se transfire o grupo fosfato.

## Clasificación das quinases 
Unha clasificación actualmente en uso da superfamilia das quinases divídeas en: quinases convencionais (ePKs) e quinases atípicas (aPKs).

### Quinases convencionais 
As quinases convencionais clasifícanse en oito familias:

* Familia AGC: inclúe as quinases enlazadas a proteínas G.
* Familia CAMKs: inclúe as quinases reguladas por calmodulina.
* Familia CMGC: inclúe as quinases dependentes de ciclinas.
* Familia CK1: inclúe a caseína quinase.
* Familia RGC: inclúe os receptores asociados a guanilato ciclase.
* Familia STE: inclúe as quinases MAP.
* Familia TK: inclúe as tirosina quinases.
* Familia TKL: inclúe proteínas tipo tirosina quinases.

### Quinases atípicas 
As quinases atípicas non teñen unha secuencia moi similar á das quinases convencionais, mais teñen a actividade encimática de quinase. Comprenden:

* Familia alfa
* Familia PIKK
* Familia PDHK
* Familia RIO

## Notas e referencias 
* Hanks, S. K. & Hunter, T. Protein kinases 6. The eukaryotic protein kinase superfamily: kinase (catalytic) domain structure and classification. *FASEB J.*, maio de 1995, *9*(8), 576-596.
Club Esportiu Manacor

O **Club Esportiu Manacor** é un club de fútbol español da cidade de Manacor, na illa de Mallorca, Illas Baleares. Foi fundado en 1923 e actualmente xoga na Terceira División Española.

## Historia 
O 23 de xuño de 1923 foi inscrito o FC Manacor como equipo de fútbol e un ano despois incorporábase á Federación Catalá de Fútbol. Durante a década dos anos vinte tivo actuacións moi destacadas no campionato insular.

Ao longo dos anos corenta o CD Manacor converteuse nun dos mellores conxuntos das Illas, gañou o campionato rexional do ano 1945 (contra o Alaior), o de 1946 (contra o Ciutadella) e o de 1949 (tendo como rival o Menorca). Na tempada 1949-50 debutou en Terceira división e na tempada 1957-58 gañou a Copa Uruguai, dada polo cónsul deste país á Federación Balear de Fútbol.

Ata o 1970 o Manacor estivo vinte e unha tempadas consecutivas en Terceira División, salvo o campionato 1955-56, que xogou en Primeira Rexional Preferente. O éxito desta época foi compartido co Atlético Baleares nos diversos campionatos de liga. Os setenta foron anos de crise deportiva para o club enlos que tivo unicamente dúas participacións en Terceira División (1973-74 e 1978-79) con tan mala fortuna que o equipo non puido evitar os descensos consecuentes. Os anos oitenta foron unha época mellor para o club durante a cal conseguiu militar en Terceira División e lograr o seu primeiro ascenso a Segunda B. Nos anos noventa o club logrou dous novos ascensos a Segunda B aínda que en ningunha das ocasións logrou evitar o descenso.

O último ascenso a Segunda B foi na tempada 2010-11. Na tempada seguinte volveu a Terceira División.

## Uniforme 
* **Uniforme titular**: Camiseta branquivermella a franxas verticais, pantalón azul e medias branquivermellas. 
* **Uniforme alternativo**: Camiseta branca, pantalón branco e medias brancas.

## Estadio 
O seu estadio actual é o **Estadio Na Capellera**, propiedade do concello de Manacor e que dispón dunha capacidade para uns 3.000 espectadores.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 5
* **Tempadas en 3ª**: 50 (Incluída a 2011/12)
* **Mellor posto na liga**: 16º (Segunda división B española tempada 1985-86)

## Xogadores destacados 
*  Toni Muñoz

## Palmarés 
* **Terceira División Española (4)**: 1959-60, 1989-90, 1992-93, 2010-11
* Subcampión da Terceira División Española (4): 1982-83, 1983-84, 1991-92, 2004-05

## Véxase tamén 
### Ligazóns externas 
* Web do Manacor en Futbolme.com
* Blog Manacor Incondicionales
AMOS 3

**AMOS 3** (**עמוס 3** en hebreo) é un satélite de comunicacións comercial israelí lanzado por un foguete Zenit-3SLB o 28 de abril de 2008 desde o cosmódromo de Baikonur, en Kazakhstán, a unha órbita xeoestacionaria. Foi o terceiro satélite de comunicacións israelí.

## Características 
AMOS 3 é operado por Spacecom. Foi situado nunha posición a 4º de latitude oeste para substituír a AMOS 1 (vendido a Intelsat e coñecido agora como Intelsat 24). Leva quince transpondedores en banda Ku e o seu tempo estimado de vida é de 18 anos.

Foi lanzado por un foguete Zenit na súa configuración Zenit 3SLB, sendo o primeiro lanzamento desta configuración e o primeiro contratado á organización Land Launch.

Orixinalmente o satélite debería ter sido posto en órbita en 2007, atrasándose para marzo de 2008, e sendo posposto ata o 24 de abril de 2008. O lanzamento do 24 de abril foi abortado por razóns técnicas. A causa foron problemas co sistema de erección e transporte do foguete, que fallou en retirarse e apartarse do foguete para o seu lanzamento.

## Notas 
* 
* 

## Véxase tamén 
### Outros artigos 
* AMOS 1
* AMOS 2
* Zenit-3SLB
Chris Johnson

**Chris Johnson**, nado o 15 de xullo de 1985 en Washington, D.C., é un xogador americano de baloncesto profesional que actualmente é axente libre.

## Traxectoria deportiva 
### Profesional 
En xaneiro de 2010, asinou un contrato co Turów Zgorzelec de Polonia. En xaneiro de 2011, Johnson foi chamado polos Portland Trail Blazers dos Dakota Wizards da NBA Development League, cun contrato de 10 días.

En febreiro de 2011, Johnson foi despedido polos Blazers tras o seu contrato de dez días, e volveu aos Wizards da D-League. Máis tarde, nese mesmo mes, Johnson asinou un contrato de 10 días cos Boston Celtics para ocupar a praza do equipo que deixou o traspasado Kendrick Perkins. Tras o remate dese contrato, Johnson volveu de novo a Dakota en marzo, e os Trail Blazers lle ofreceron un contrato para o resto da tempada 2010-11.

O 15 de marzo de 2012, foi cortado polos Blazers. Pouco máis tarde, asinou polos New Orleans Hornets. No mes de abril foi cortado polos Hornets.

## Notas 
## Véxase tamén 
### Ligazóns externas 
* Perfil en NBA.com 
* Perfil en DraftExpress.com 
* Perfil en LSUSports.net
Clarinbridge

**Clarinbridge** ou **Droichead an Chláirín** en irlandés é unha vila situada ao sur de Galway, Irlanda na diocese de Kilmacduagh, na desembocadura do río Clairin na baía de Dunbulcaun (no extremo oriental da baía de Galway). É famoso pola súa festa anual da ostra, celebrado na segunda semana de setembro.

Clarinbridge foi a casa da familia Redington, que comprou boa parte da vila. A igrexa está localizada na súa rúa principal. Hai moitas outras ruínas nos seus arredores, salientando as de Killeely. Ten ademais unha importante tradición de hurling.

## Véxase tamén
### Ligazóns externas
* Sitio web de Clarinbridge
* Información turística de Clarinbridge
Warren, Ohio

**Warren** é unha cidade situada no estado norteamericano de Ohio e a capital do Condado de Trumbull. A cidade está localizada ao nordeste de Ohio, a aproximadamente 22&nbsp;km de Youngstown e a 24&nbsp;km ao oeste da fronteira co estado de Pensilvania.

A poboación no ano 2000 era de 46.832 habitantes, pero no ano 2005, diminuíu ata 45.796.

## Notas 
## Ligazóns externas 
* Web oficial da cidade
Youngstown, Ohio

**Youngstown** é unha cidade situada no estado norteamericano de Ohio e capital do condado de Mahoning; tamén se estende ao Condado de Trumbull. Está situada no río Mahoning, a aproximadamente 105&nbsp;km de Cleveland e 100&nbsp;km ao noroeste de Pittsburgh (Pensilvania).

Segundo o censo de 2010, Youngstown conta con 66.982 habitantes, cifra moi inferior á do ano 2000, cando tiña 82.026.

## Notas 
## Véxase tamén 
### Ligazóns externas 
* Web oficial da cidade .